สวัสดีค่ะ เมื่อสัปดาห์ที่แล้วดิฉันได้มีการซื้อยาสอดแก้เชื้อรา ชื่อ Zalain (ตัวยา Sertaconazol ) มาใช้ค่ะ หลังจากสอดแล้วไม่มีอาการคันหลังจากนั้น แต่วันนี้มีตกขาวสีน้ำตาลออกมา (ช่วงนี้ใกล้กับช่วงที่จะมีประจำเดือนค่ะ) เป็นไปได้มั้ยคะว่าจะเป็นยาที่ยังตกค้างอยู่รวมกับเลือดประจำเดือน จึงทำให้ตกขาวที่ออกมามีสีดังกล่าว ขอบคุณล่วงหน้าค่ะ
สวัสดีค่ะตกขาวสีผิดไปจากปกติ อาจมีสาเหตุมาจาก-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดหรือในกรณีที่มีเลือดปนออกมาอาจเกิดจากมีเนื้องอกหรือการติดเชื้อในมดลูกหรือปากมดลูกได้ค่ะแนะนำว่าควรไปพบสูตินรีแพทย์เพื่อตรวจภายใน นำตกขาวไปตรวจหาเชื้อ จะได้รับยาฆ่าเชื้อที่ตรงกับโรคมากที่สุดค่ะ จากอาการดังกล่าวมาแสดงว่าตัวโรคอาจจะยังไม่หาย ไม่น่าจะเป็นยาที่ไหลออกมาค่ะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์